Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 275/04)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

ANSØGNING OM REGISTRERING: ARTIKEL 5

BOB (x) BGB ( )

Nationalt sagsnummer: 02/2002

1. Medlemsstatens ansvarlige myndighed Navn: Ministero delle Politiche agricole e forestali

Adresse: Via XX Settembre, 20, I-00187 Roma

Tlf. (39) 06 481 99 68

Fax (39) 06 42 01 31 26

E-post: qualita@politicheagricole.it

2. Ansøgende sammenslutning 2.1. Navn: O.P. Consorzio Euroagrumi

2.2. Adresse: Via Cristoforo Colombo, I-95033 Biancavilla (CT)

Tlf. (39) 09 568 87 87

2.3. Sammensætning: Producent/forarbejdningsvirksomhed (x) andet ( )

3. Produktets art: Kategori 1.6 - Frugt, grøntsager og korn, også forarbejdet.

4. Varespecifikation (sammenfatning af betingelserne i artikel 4, stk. 2)

4.1. Navn: "Ficodindia dell'Etna".

4.2. Beskrivelse: De forædlede sorter af "Opuntia ficus-indica" fra det pågældende område er: "Gialla" (Gul), også kaldet "Sulfarina" eller "Nostrale", "Rossa" (Rød), også kaldet "Sanguigna", "Bianca" (Hvid), også kaldet "Muscaredda" eller "Sciannarina". Op til 5 % af andre økotyper er tilladt. De mest værdsatte sorter er "Trunzara" og "Pannittera", tilhørende sorterne Bianca, Rossa og Gialla.

Frugterne er forskellige alt efter modningsperioden:

- "Agostani" eller "Latini" (første blomstring)

- "Scozzolati" (anden blomstring)

Sorterne: Gialla, Rossa, Bianca

Frugtens vægt: ikke under 95 g.

4.3. Geografisk område: Produktionsområdet for "Ficodindia dell'Etna" er beliggende i Catania-provinsen (CT). Det omfatter et højtliggende bælte i 150 til 750 m højde, og det dækker områder i kommunerne Bronte, Adrano, Biancavilla, Santa Maria di Licodia, Ragalna, Camporotondo, Belpasso og Paternò.

4.4. Bevis for oprindelse: Der kan henvises til forskellige tekster. Historikeren Denis Mark Smith skrev i "History of Sicily - Medieval Sicily 800 - 1713": "i slutningen af det XVI. årh. indførte spanierne nogle nye og vigtige planter, såsom tomaten fra Peru, majs og tobak fra Mexico. Den mest alment anvendte var 'ficodindia' fra det tropiske Amerika (Vestindien ifølge C. Colombus). 'Fichidindia' (dvs. indiske figener - stikkende figenkaktus) ændrede Siciliens landskab, idet de modstod lange tørkeperioder og let spredte sig i klippesprækker, og de blev aktivt plantet for at splintre lavaen på Etnas frugtbare skråninger. Denne beundringsværdige plante, der gror som hække, med frugter har bidraget til både riges og fattiges måltider i sicilianernes hverdagsliv."

W. H. Barlett skrev i "Pictures from Sicily" (1853): "men af alle planteproduktioner fra Etnas lavereliggende skråninger er 'ficodindia' nok den, der bedst kan udvikles, og den formerer sig med overraskende hastighed".

Henvisninger til "ficodindia" (fichi opunzia) i det "opdyrkede område af Etna", som det blev defineret på Spallanzani's tid (1792), findes ligeledes i værker af P. Bembo, Borelli, Stoppani, Brydone etc. Coppoler S., "Med 'ficodindia' kan der i Sicilien opnås frugter med sen modning ('scuzzulari')". Historisk landbrugsfagskrift (1827).

Mortillaro henviser i "Notizie economico - statistiche", hentet fra Siciliens matrikelbøger (1853), til områder udpeget til "Ficheti D'india" (kaktusfigenlunde).

"Atti della Giunta per l'Inchiesta Agraria" - Jacini (1884) - henviser ligeledes til områder udpeget til "Ficheti D'india" på Sicilien. For at kunne spore produktets oprindelse er producenterne af "Ficodindia dell'Etna" og de jordstykker, hvor de dyrkes, opført i en hertil oprettet fortegnelse hos kontrolinstansen, der er anført i punkt 4.7. Denne instans, der er akkrediteret af ministeriet for landbrug og skovbrug, udfører kontrol for at efterprøve, at det af BOB beskyttede produkt overholder alle de herfor gældende bestemmelser.

4.5. Fremstillingsmetode (Dyrkningsmetode)

Jorden skal være af middel eller grov tekstur for at undgå vandpytter (klippeforekomster er tilladt).

(Tilberedelse af jorden)

På nye tilplantninger skal jordtilberedelsen omfatte udjævning med henblik på at lette dræningen, dyrkningsaktiviteterne og gødskningen.

(Beplantning)

Beplantningerne kan være enten specialiserede eller blandede, og største tilladte beplantningstæthed, afhængig af typologien, er på 400 planter per hektar. Sammen med fribeplantning ("vaso libero" eller "a cespuglio") er andre typer tilladt med henblik på at lette høsten og dyrkningsaktiviteterne.

Til fremme af væksten er gødskning tilladt, såvel som kunstvanding efter "scozzolatura" (dvs. fjernelse af blomster, små løstsiddende frugter og unge fladskud).

"Scozzolatura" foretages mellem slutningen af maj og første halvdel af juni alt efter produktionsområde og vejrforhold.

(Høst)

Høsten foregår alt efter produktionsområde og vejrforhold fra midten af august, hvad angår frugter af første blomstring ("Agostani"), fra september til december hvad angår frugter af anden blomstring ("Scozzolati" eller "Bastardoni"). Frugterne opbevares efter høst i passende ventilerede og tørre lokaler. De kan efterfølgende opbevares i kølerum.

Frugterne høstes ved modning på en sådan måde, at der forbliver en lille del af bladet, hvor frugten sidder fast. Efter høst skal tornene fjernes fra frugterne for at kunne markedsføres af kvaliteten tornfri.

4.6. Tilknytning: På Etnas sydvestlige skråninger har "Ficodindia" fundet ideale vækstbetingelser og giver landskabet sit særpræg. Produktionsområdet er kendetegnet ved et halvtørt subtropisk middelhavsklima med lange og tørre somre, idet nedbøren er koncentreret i efterårs- og vinterperioderne og med store temperaturforskelle mellem dag og nat.

Den vulkanske jordbund, de fremherskende vinde, fugtigheden og især den lange solbestråling giver frugten de særlige kvalitetsegenskaber (farve, holdbarhed og konsistens), der er svære at finde i andre produktionsområder på resten af Etna-bjerget.

4.7. Kontrolinstans Navn: Check Fruit

Adresse: Via Cesare Boldrini, 24

I-40121 Bologna.

4.8. Mærkning: Det rengjorte og tornfri produkt markedsføres i nye emballager af forskellig udformning i overensstemmelse med gældende normer; emballagerne kan være af træ, pap eller plast. Det er tilladt at emballere forskellig sorter i samme emballage.

Uden på emballagen skal der med tydelig og uudslettelig skrift, der udskiller sig fra anden skrift, være anført betegnelsen "Ficodindia dell'Etna". Det er tilladt at anvende udtrykket "Cactus Pear".

Der skal desuden være anført navn, firmanavn, pakkevirksomhedens adresse, bruttovægt ved emballering, såvel som eventuelt navnet på de bedrifter, hvorfra frugterne kommer. Det er frivilligt at anføre produktets høstuge og udtrykkene "Agostani" eller "Latini" og "Scozzolati" eller "Bastardoni", der henviser til modningsperioden.

Mærket består af påskriften B.O.B. BESKYTTET OPRINDELSESBETEGNELSE, hvorunder der er en afbildning af vulkanen Etna, af to blade med fire frugter og herunder påskriften "Ficodindia dell'Etna", med til højre herfor EØF-logoet "D.O.P. CEE" (italiensk forkortelse for BOB EØF).

4.9. Krav i nationale bestemmelser: -

EF-nr.: IT/00241/2002.05.22.

Dato for modtagelsen af den fuldstændige ansøgning: 22. maj 2002.